paragraph_text: Sticky & Sweet Tour je osma koncertna turneja američke pjevačice Madonne u svrhu promocije jedanaestog studijskog albuma Hard Candy. Započela je u kolovozu 2008., i bila je prva turneja od potpisivanja novog ugovora s Live Nationom. Najavljena je u veljači 2008. s datumima u SAD-u i Ujedinjenom Kraljevstvu. Iako se planiralo, turneja nije posjetila Australiju zbog financijskih problema i recesije. Arianne Phillips je dizajnirao kostime. Pozornica je izrađena vrlo slično onoj s prethodne Confessions Tour iz 2006. Nakon završetka turneje u prosincu 2008., Madonna je najavila kako planira produžiti turneju i održati još koncerata u Europi na mjestima gdje nikada nije pjevala ili nije dugo bila.